Tina og Bettina truer med å «saksøke» VG
Det er VGs anmeldelse av filmen som har fått de rosa videobloggerne Tina & Bettina, kjent fra «Torsdag kveld fra Nydalen» (spilt av komikerene Henrik Thodesen og Odd Magnus Williamson) til å se rødt. Les VGs anmeldelse av «Tina & Bettina - The Movie» her«Søksmålet» kom til VG i dag i form av et to siders brev fra filmkarakterenes advokat. Der heter det at «Gribb & Partnere representerer Tina Melissa Astrup og Bettina Norlevo Fleischmann, som står bak filmverket «Tina og Bettina - The Movie», anmeldt av Verdens Gangs journalist Øystein David Johansen 6. september 2012. På vegne av våre klienter varsles Verdens Gang med dette om søksmål med krav om oppreisning for æreskrenkelse og erstatning for økonomisk tap som følge av ærekrenkelsen, jf. Skadeerstatningsloven. (Lov av 13. juni 1969, nr 26 heretter Skl.)§3-2.»Her kommer det frem at det er anmelder Øystein David Johansens toer på terningen som har fått de to rosabloggerne til å se rødt. «Journalist Øystein David Johansen går på vegne av sin arbeidssgiver til personlig angrep på våre klienter i sin anmeldelse av filmen både i Verdens Gangs papiravis og nettutgave 6. september 2012. Angrepet er langt utover det som kan aksepteres som profesjonell og faglig fundert filmkritikk.» heter det i søksmålet.- Ubeskrivelig. I et nabolag som på Smestad Vest betyr statusstempelet alt. En anmeldelse som dette ødelegger alt. Ingen kan sette seg inn i hva overflaten betyr der vi bor, sier Tina og forteller at Bettina (Henrik Thodesen) har rømt til USA som følge av dette. - Personsjikanen ble for tøff for henne, forteller 16-åringen. Krever seks- Oppgradere anmeldelsen til terningkast seks. Da kan vi iallfall vurdere å gå ned på summen. Men situasjonen er låst. Den form for sjikane denne anmeldelsen representerer, gjør at vi ikke har noe annet valg enn å gå hardt mot hardt, sier Tina. Tina og Bettina mener saken også bør få personlige konsekvenser for filmanmelderen. - Han bør bli sagt opp fra sin stilling. Til tross for filmslakten ligger filmen som nummer to på Kinotoppen og er snart sett av 70.000.- Som far til en tenåringsjente selv - riktignok på Sandaker - vet jeg hvor viktig den sosiale anseelse er i disse årene, og hvor sårbar et tenåringssinn kan være. Jeg beklager virkelig hvis Astrup og Norlevo Fleischmann føler seg støtt av anmeldelsen jeg skrev. Jeg møter dem gjerne over en kaffe på United Bakeries på CC Vest for en prat. Jeg håper samtidig VG klarer å få forhandlet ned summen som kreves i søksmålet.
De filmaktuelle bloggerne Tina (16) og Bettina (16) truer med å gå rettens vei for å gjenreise sin ære. Nesten 60 millioner kroner «krever» de av VG.